پنکج دھیر

**پنکج دھیر** (9 نومبر 1956ء - 15 اکتوبر 2025ء) ایک بھارتی اداکار تھے جو ہندی فلموں اور ٹی وی سیریز میں جلوہ گر ہوئے۔ وہ ٹی وی سیریز مہابھارت میں کرن کے کردار اور *چندرکانتا*، *دی گریٹ مراٹھا*، *یوگ* اور *بدھو بہو* میں دیگر کرداروں کے لیے جانے جاتے تھے۔ وہ کئی ہندی فلموں میں چھوٹے کرداروں میں نظر آئے، جن میں *سڑک*، *سپاہی* اور *[[بادشاہ (فلم)|بادشاہ]]* شامل ہیں۔

## ابتدائی زندگی
پنکج دھیر 9 نومبر 1956ء کو کانپور (اتر پردیش ) میں پیدا ہوئے۔
پنکج دھیر کے والد سی۔ ایل۔ دھیر معروف فلم ساز اور ڈائریکٹر تھے، جنھوں نے بالی ووڈ میں کئی فلمیں بنائیں، جن میں اداکارہ گیتابالی کی فلمیں بہو بیٹی (1953ء)، زندگی (1956ء)، آلنگن (1974ء) قابل ذکر ہیں۔ انھوں نے شمی کپور اور نندا کی فلم‘‘راجا صاحب’’ (1969ء) کی کہانی بھی لکھی۔ اپنکج دھیر کے والد سی۔ ایل۔ دھیر نے 1965ء میں دھرمیندر اور گیتا بالی کو لے کر ایک فلم ‘‘رانو’’ بھی بنائی تھی، جس کی شوٹنگ تقریباً مکمل ہو چکی تھی، لیکن
بدقسمتی سے فلم کی مرکزی اداکارہ چیچک کے مرض میں انتقالکرگئیں اور گیتا بالی کی یہ آخری فلم ریلیز نہ ہو سکی۔

## پیشہ ورانہ زندگی
بچپن سے ہی پنکج ددھیر کا شوق اداکاری اور فلموں کی دنیا سے جڑا ہوا تھا۔ پنکج بھی ابتدا میں اپنے والد کے نقشِ قدم پر چل کرڈائریکٹر یا پروڈیوسر بننا چاہتے تھے، لیکن قسمت نے انھیں اداکاری کی دنیا میں لے آئی۔

انھوں نے 1983ء میں ایک رومانوی فلم بومبے فینٹسی کی ہدایتکاری کی، 1994ء میں انھوں نے ہندی فلم ‘ اکے پہ اکا’’ کی کہانی لکھی، جس میں اکشے کمار ہیرو تھے۔ 1998ء میں انھوں نے پنجابی فلم ‘‘ساڈا مقدر’’ لکھی اورڈائریکٹ کی۔ 2016ء میں ایک ٹیلی فلم ‘‘مائی فادرگاڈفادر’’ بنائی۔

پنکج ددھیر نے اعلیٰ تعلیم مکمل کرنے کے بعد فلم انڈسٹری میں قدم رکھا۔ پنکج دھیر نے اپنے کیریئر کا آغاز 1980ء کی دہائی میں کیا۔ ان کی پہلی فلم ‘‘پونم’’ 1981ء میں ریلیز ہوئی، جس میں انہوںنے ایک مختصر کردار نبھایا۔ اس کے بعد کنڑ ز زبان کی فلم ‘‘بارا’’ (یعنی خشک سالی) تھی، جو 1982ء میںریلیز ہوئی اور 1983ء میں اسے ہندی زبان سوکھا کے نام سے بھی ریلیز کیا گیا۔ اس فلم نے نیشنل ایوارڈ حاصل کیا۔
اس کے بعد وہ ملیالم زبان کی کرائم تھرلر فلم "رَندم ورَوُ" (1990ء) اور ہندی فلم "جیون ایک سنگھرش" ( 1990ء) میں نظر آئے۔
پنکج کو شہرت اُس وقت ملی جب انھوں نے ٹیلی ویژن سیریل "مہا بھارت" (1988ء–1990ء) میں کرن کا کردار ادا کیا۔ جلد ہی اپنی شخصیت، گہری آواز اور باوقار انداز سے سب کی توجہ حاصل کر لی۔

1980ء اور 1990ء کی دہائی میں انھوں نے متعدد فلموں میں اہم اور منفرد کردار ادا کیے۔ جن میں انیل کپور کی فلم جیون ایک سنگھرش (1990ء)، سنجے دت کی فلم سڑک (1991ء)، سلمان خان کی فلم صنم بے ودفا(1991ء)، اکشے کمار کی فلم سوگندھ(1991ء)، بابی دیول کی فلم سولجر (1998ء)، شاہ رخ خان کی فلم بادشاہ (1999ء) اور اجے دیوگن کی ٹارزن دا ونڈر کار (2004ء)شامل ہیں۔

پنکج دھیر کا کیریئر تقریباً چار دہائیوں پر محیط تھا۔ انھوں نے 100 سے زائد فلموں اور درجنوں ٹی وی ڈراموں میں کام کیا۔
1994ء سے 1996ء کے دوران پنکج مشہور ٹی وی سیریز "چندرکانتا" میں بھی نظر آئے، جو مصنف دیواکی نندن کھتری کے 1888ء کے ناول پر مبنی تھی۔
اس ڈرامے میں انھوں نے شیودتھ کا کردار نبھایا، جو خیالی ریاست چُنان گڑھ کا بادشاہ تھا۔

2000ء کی دہائی کے اواخر میں، پنکج نے کئی مشہور ٹی وی ڈراموں میں کام کیا جیسے:تین بہورانیاں، راجا کی آئے گی بارات اور سسرال سمر کا۔
حالیہ دنوں میں وہ سب ٹی وی کے ڈرامے "دھرو تارا، سمے صدی سے پرے " (2024ء) میں بھی دکھائی دیے۔

## فلموگرافی
### ٹی وی ڈرامے

### فلمیں بطور اداکار

## ذاتی زندگی اور موت
پنکج دھیر کی شادی 1976ء میں انیتا دھیر سے ہوئی، جو فلموں میں کاسٹیوم ڈیزائنر کا کام کرتی ہیں، ان کی قابل ذکر فلمیں وکٹوریہ نمبر203 (2007ء)، اکے پہ اکا(1994ء) اور باکسر (1984ء) ہیں۔

پنکج دھیر کے بیٹے نکیتن دھیر جو خود بھی ایک کامیاب فلمی اداکار ہیں اور چنائی ایکسپریس، شیرشاہ، جودھا اکبر، دبنگ2، ریڈی، سوریا ونشی اور ہاؤس فل 5 وغیرہ میں اداکاری کرچکے ہیں۔ نکیتن نے کریتکا سینگر سے شادی کی۔

ان کا انتقال 15 اکتوبر 2025ء کو 68 سال کی عمر میں کینسر سے ہوا۔

## حوالہ جات

زمرہ:اکیسویں صدی کے بھارتی مرد اداکار
زمرہ:بھارتی سوپ اوپرا مرد اداکار
زمرہ:بھارتی مرد ٹیلی ویژن اداکار
زمرہ:بھارتی مرد فلمی اداکار
زمرہ:بیسویں صدی کے بھارتی مرد اداکار
زمرہ:حالیہ وفیات
زمرہ:ملیالم سنیما کے مرد اداکار
زمرہ:ہندی سنیما کے مرد اداکار
زمرہ:15 اکتوبر کی وفیات
زمرہ:1956ء کی پیدائشیں
زمرہ:2025ء کی وفیات
زمرہ:بھارت میں سرطان سے اموات